
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges.
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets direktiv om ændring af Europa-Parlamentets og Rådets direktiv (EU) 2019/1153 for så vidt angår kompetente myndigheders adgang til centrale bankkontoregistre via det centrale adgangspunkt
(COM(2021)0429 – C9‑0000/2022 – 2021/0244(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2021)0429),
–	der henviser til artikel 294, stk. 2, og artikel 87, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0000/2022),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 59,
–	der henviser til udtalelse fra Økonomi- og Valutaudvalget,
–	der henviser til betænkning fra Udvalget om Borgernes Rettigheder og Retlige og Indre Anliggender (A9‑0000/2022),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til direktiv</DocAmend>
<Article>Betragtning 6 a (ny)</Article>
	

	Gældende ordlyd
	Ændringsforslag

	
	(6a)	Mekanismen for retshåndhævende myndigheders direkte grænseoverskridende adgang til centrale bankkontoregistre via det fælles adgangspunkt er baseret på princippet om gensidig tillid mellem medlemsstaterne og en formodning om, at medlemsstaterne overholder EU-retten, retsstatsprincippet i overensstemmelse med artikel 2 i TEU og navnlig de grundlæggende rettigheder i overensstemmelse med artikel 6 i TEU, såsom retten til privatlivets fred og databeskyttelse, som er væsentlige elementer i området med frihed, sikkerhed og retfærdighed i Unionen. 


Or. <Original>{EN}en</Original>
<TitreJust>Begrundelse</TitreJust>
Sådanne grænseoverskridende regler skal bygge på national ret i overensstemmelse med forpligtelserne i henhold til artikel 8 i EMRK (retten til privatlivets fred), og sådanne søgninger skal stå i et rimeligt forhold til formålet og kun anvendes, hvis de finder anvendelse i lignende nationale situationer, for at forhindre forumshopping.
</Amend>
<Amend>Ændringsforslag		<NumAm>2</NumAm>
<DocAmend>Forslag til direktiv</DocAmend>
<Article>Artikel 1 – stk. 1</Article>
<DocAmend2>Direktiv (EU) 2019/1153</DocAmend2>
<Article2>Artikel 4 – stk. 1a</Article2>
	

	Kommissionens forslag
	Ændringsforslag

	1a.	Medlemsstaterne sikrer, at de kompetente nationale myndigheder, der er udpeget i henhold til artikel 3, stk. 1, har beføjelse til direkte og hurtigt at få adgang til og søge i bankkontooplysninger i andre medlemsstater, der er tilgængelige via det centrale adgangspunkt for bankkontoregistre (BAR), som blev oprettet i henhold til artikel XX i direktiv (EU) YYYY/XX [det nye hvidvaskningsdirektiv], når det er nødvendigt for udførelsen af deres opgaver med henblik på at forebygge, afsløre, efterforske eller retsforfølge en alvorlig strafbar handling eller støtte en strafferetlig efterforskning vedrørende en alvorlig strafbar handling, herunder identificering, opsporing og indefrysning af de aktiver, der er forbundet med efterforskningen.
	1a.	Medlemsstaterne sikrer, at de kompetente nationale myndigheder, der er udpeget i henhold til artikel 3, stk. 1, har beføjelse til direkte og hurtigt i overensstemmelse med den nationale lovgivning at få adgang til og søge i bankkontooplysninger i andre medlemsstater, der er tilgængelige via det centrale adgangspunkt for bankkontoregistre (BAR), som blev oprettet i henhold til artikel XX i direktiv (EU) YYYY/XX [det nye hvidvaskningsdirektiv], når det er nødvendigt for udførelsen af deres opgaver med henblik på at forebygge, afsløre, efterforske eller retsforfølge en alvorlig strafbar handling eller støtte en strafferetlig efterforskning vedrørende en alvorlig strafbar handling, herunder identificering, opsporing og indefrysning af de aktiver, der er forbundet med efterforskningen."

	
	Indsamlingen af oplysninger i henhold til første afsnit skal stå i et rimeligt forhold til formålet med sagen under hensyntagen til den mistænktes eller tiltaltes rettigheder og under hensyntagen til, at søgningen ville have været mulig på samme vilkår i en lignende national sag. De indsamlede oplysninger må kun anvendes til det formål, hvortil de blev indhentet.

	
	Medlemsstaterne sikrer, at de kompetente myndigheder, som de har udpeget, når de foretager grænseoverskridende adgang til og søgning efter oplysninger via det centrale adgangspunkt til bankkontoregistre, respekterer fysiske personers proceduremæssige rettigheder og overholder EU-reglerne om beskyttelse af personoplysninger.


Or. <Original>{EN}en</Original>
<TitreJust>Begrundelse</TitreJust>
Sådanne grænseoverskridende regler skal bygge på national ret i overensstemmelse med forpligtelserne i henhold til artikel 8 i EMRK (retten til privatlivets fred), og sådanne søgninger skal stå i et rimeligt forhold til formålet og kun anvendes, hvis de finder anvendelse i lignende nationale situationer, for at forhindre forumshopping.
</Amend>
</RepeatBlock-Amend>

